turjo4nis/wikipedia-bn-dump-20250701 huggingface dataset:
সাতসুকি নোদা

সাতসুকি নোদা (; জন্ম: ২০ মে ২০০০) হলেন একজন জাপানি তীরন্দাজ, যিনি জাপানের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০২২ সালে তীরন্দাজীতে অভিষেক করা নোদা জাপানের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
সাতসুকি নোদা ২০০০ সালের ২০শে মে তারিখে জাপানের কিতাকিউশুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
নোদা জাপানের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩০টি ১০ পয়েন্ট অর্জন করে সর্বমোট ৬৬৬ পয়েন্ট নিয়ে তিনি ১২তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫৩তম স্থান অধিকারী চীনা তাইপেইয়ের চো ই-চিংয়ের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ১৬ জনের পর্বে এলিফ গোক্কিরের কাছে ৬–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

অন্যদিকে তিনি এবং জুনিয়া নাকানিশি একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৮টি ১০ পয়েন্ট অর্জন করে সর্বমোট ১৩২৯ পয়েন্ট নিয়ে ১১তম স্থান অধিকার করেছিল। অতঃপর কোয়ার্টার-ফাইনালে মার্কিন যুক্তরাষ্ট্রের কাছে ৫–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

তথ্যসূত্র

বহিঃসংযোগ

 

২০০০-এ জন্ম
জীবিত ব্যক্তি
জাপানি মহিলা তীরন্দাজ
জাপানের অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০২২ এশিয়ান গেমসের তীরন্দাজ
বিশ্ব তীরন্দাজী চ্যাম্পিয়নশিপের পদক বিজয়ী
তীরন্দাজীতে এশিয়ান গেমস পদক বিজয়ী
২০২২ এশিয়ান গেমসের পদক বিজয়ী
জন হুন-ইয়ং

জন হুন-ইয়ং (; জন্ম: ২৯ মে ১৯৯৪) হলেন একজন দক্ষিণ কোরীয় তীরন্দাজ, যিনি দক্ষিণ কোরিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০১৬ সালে তীরন্দাজীতে অভিষেক করা হুন-ইয়ং দক্ষিণ কোরিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।

প্রারম্ভিক জীবন
জন হুন-ইয়ং ১৯৯৪ সালের ২৯শে মে তারিখে দক্ষিণ কোরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
হুন-ইয়ং দক্ষিণ কোরিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩১টি ১০ পয়েন্ট অর্জন করে সর্বমোট ৬৬৪ পয়েন্ট নিয়ে তিনি ১৩তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫২তম স্থান অধিকারী গ্রেট ব্রিটেনের পেনি হিলির মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে লিম সি-হিয়নের কাছে ৬–৪ সেট পয়েন্টের ব্যবধানে পরাজিত হয়ে ব্রোঞ্জ পদক ম্যাচে অংশগ্রহণ করেছিলেন, যেখানে তিনি ফ্রান্সের লিজা বারবেলাঁর কাছে পরাজিত হয়েছেন।

এছাড়াও তিনি লিম সি-হিয়ন এবং নাম সু-হিয়নের সাথে দক্ষিণ কোরীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ১২৩টি ১০ পয়েন্ট অর্জন করে সর্বমোট ২০৪৬ পয়েন্ট নিয়ে ১ম স্থান অধিকার করেছিল। অতঃপর কোয়ার্টার-ফাইনালে তারা চীনা তাইপেইকে ৬–২ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে নেদারল্যান্ডসের বিরুদ্ধে ৫–৪ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা চীনকে পরাজিত করে স্বর্ণ পদক জয়লাভ করেছে।

তথ্যসূত্র

বহিঃসংযোগ

 

১৯৯৪-এ জন্ম
জীবিত ব্যক্তি
দক্ষিণ কোরীয় মহিলা তীরন্দাজ
দক্ষিণ কোরিয়ার অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
অলিম্পিক স্বর্ণপদক বিজয়ী দক্ষিণ কোরীয়
২০২৪ গ্রীষ্মকালীন অলিম্পিকের পদক বিজয়ী
তীরন্দাজীতে অলিম্পিক পদক বিজয়ী
শাকিরা মাশাইখ

শাকিরা মাশাইখ (; জন্ম: ২৪ নভেম্বর ২০০০) হলেন একজন মালয়েশীয় তীরন্দাজ, যিনি মালয়েশিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০২১ সালে তীরন্দাজীতে অভিষেক করা মাশাইখ মালয়েশিয়ার হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
শাকিরা মাশাইখ ২০০০ সালের ২৪শে নভেম্বর তারিখে মালয়েশিয়ার সেগামাতে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
মাশাইখ মালয়েশিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩২টি ১০ পয়েন্ট অর্জন করে সর্বমোট ৬৬৩ পয়েন্ট নিয়ে তিনি ১৪তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫১তম স্থান অধিকারী মলদোভার আলেক্সান্দা মিরকার মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে আনা লুইজা কায়েতানোর কাছে ৬–৫ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

এছাড়াও তিনি নুরুল ফাজিল এবং আরিয়ানা জাইরির সাথে মালয়েশীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৭টি ১০ পয়েন্ট অর্জন করে সর্বমোট ১৯১৮ পয়েন্ট নিয়ে ১০ম স্থান অধিকার করেছিল। অতঃপর প্রাথমিক পর্বে তারা ইন্দোনেশিয়ার কাছে ৫–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

তথ্যসূত্র

বহিঃসংযোগ

 

২০০০-এ জন্ম
জীবিত ব্যক্তি
মালয়েশীয় মহিলা তীরন্দাজ
মালয়েশিয়ার অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০২০ গ্রীষ্মকালীন অলিম্পিকের তীরন্দাজ
এসইএ গেমস রৌপ্যপদক বিজয়ী মালয়েশীয়
এসইএ গেমস ব্রোঞ্জপদক বিজয়ী মালয়েশীয়
২০২১ এসইএ গেমসের প্রতিযোগী
কিয়ারা রেবালিয়াতি

কিয়ারা রেবালিয়াতি (; জন্ম: ২৩ জানুয়ারি ১৯৯৭) হলেন একজন ইতালীয় তীরন্দাজ, যিনি ইতালির প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০১৯ সালে তীরন্দাজীতে অভিষেক করা রেবালিয়াতি ইতালির হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
কিয়ারা রেবালিয়াতি ১৯৯৭ সালের ২৩শে জানুয়ারি তারিখে ইতালির সাভোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
রেবালিয়াতি ইতালির প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩০টি ১০ পয়েন্ট অর্জন করে সর্বমোট ৬৬৩ পয়েন্ট নিয়ে তিনি ১৫তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫০তম স্থান অধিকারী মালয়েশিয়ার আরিয়ানা জাইরির মুখোমুখি হয়েছিলেন, যেখানে তিনি ৬–৫ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে মাদালিনা আমাইস্ত্রাইয়ের কাছে ৭–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

অন্যদিকে তিনি এবং মাউরো নেস্পোলি একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৩টি ১০ পয়েন্ট অর্জন করে সর্বমোট ১৩৩৩ পয়েন্ট নিয়ে ৯ম স্থান অধিকার করেছিল। অতঃপর কোয়ার্টার-ফাইনালে দক্ষিণ কোরিয়ার কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

তথ্যসূত্র

বহিঃসংযোগ

 

১৯৯৭-এ জন্ম
জীবিত ব্যক্তি
ইতালীয় মহিলা তীরন্দাজ
ইতালির অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০২০ গ্রীষ্মকালীন অলিম্পিকের তীরন্দাজ
২০২৩ ইউরোপিয়ান গেমসের তীরন্দাজ
তীরন্দাজীতে ইউরোপিয়ান গেমসের পদক বিজয়ী
এলিয়া কানালেস

এলিয়া কানালেস (; জন্ম: ২৫ জুন ২০০১) হলেন একজন স্পেনীয় তীরন্দাজ, যিনি স্পেনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০১৯ সালে তীরন্দাজীতে অভিষেক করা কানালেস স্পেনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন 
এলিয়া কানালেস ২০০১ সালের ২৫শে জুন তারিখে স্পেনের তারাগোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন 
কানালেস স্পেনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৬টি ১০ পয়েন্ট অর্জন করে সর্বমোট ৬৬২ পয়েন্ট নিয়ে তিনি ১৬তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪৯তম স্থান অধিকারী গ্রেট ব্রিটেনের মেগান হ্যাভার্সের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

অন্যদিকে তিনি এবং পাবলো আচা একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৫টি ১০ পয়েন্ট অর্জন করে সর্বমোট ১৩২৪ পয়েন্ট নিয়ে ১৩তম স্থান অধিকার করেছিল। অতঃপর কোয়ার্টার-ফাইনালে ভারতের কাছে ৫–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

তথ্যসূত্র

বহিঃসংযোগ 

 

২০০১-এ জন্ম
জীবিত ব্যক্তি
স্পেনীয় মহিলা তীরন্দাজ
স্পেনের অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
আমেলি কোর্দো

আমেলি কোর্দো (; জন্ম: ১ অক্টোবর ২০০৫) হলেন একজন ফরাসি তীরন্দাজ, যিনি ফ্রান্সের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০২৪ সালে তীরন্দাজীতে অভিষেক করা কোর্দো ফ্রান্সের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন 
আমেলি কোর্দো ২০০৫ সালের ১লা অক্টোবর তারিখে ফ্রান্সের লেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন 
কোর্দো ফ্রান্সের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৮টি ১০ পয়েন্ট অর্জন করে সর্বমোট ৬৬১ পয়েন্ট নিয়ে তিনি ১৭তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪৮তম স্থান অধিকারী স্লোভাকিয়ার দেনিসা বারানকোভার মুখোমুখি হয়েছিলেন, যেখানে তিনি ৭–৩ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে মেগান হ্যাভার্সের কাছে ৬–৫ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

এছাড়াও তিনি লিজা বারবেলাঁ এবং কারোলিন লোপেজের সাথে ফরাসি দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭৭টি ১০ পয়েন্ট অর্জন করে সর্বমোট ১৯৭২ পয়েন্ট নিয়ে ৫ম স্থান অধিকার করেছিল। অতঃপর প্রাথমিক পর্বে তারা ফ্রান্সের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

অন্যদিকে তিনি এবং বাপ্তিস্ত আদিস একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৪টি ১০ পয়েন্ট অর্জন করে সর্বমোট ১৩৩৯ পয়েন্ট নিয়ে ৮ম স্থান অধিকার করেছিল। অতঃপর ১৬ দলের পর্বে ইতালির কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

তথ্যসূত্র

বহিঃসংযোগ 

 

২০০৫-এ জন্ম
জীবিত ব্যক্তি
ফরাসি মহিলা তীরন্দাজ
ফ্রান্সের অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
আনা লুইজা কায়েতানো

আনা লুইজা স্লিয়াচতিকাস কায়েতানো (; জন্ম: ১৮ নভেম্বর ২০০২; আনা লুইজা কায়েতানো নামে সুপরিচিত) হলেন একজন ব্রাজিলীয় তীরন্দাজ, যিনি ব্রাজিলের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০১৮ সালে তীরন্দাজীতে অভিষেক করা কায়েতানো ব্রাজিলের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন 
আনা লুইজা স্লিয়াচতিকাস কায়েতানো ২০০২ সালের ১৮ই নভেম্বর তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন 
কায়েতানো ব্রাজিলের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৮টি ১০ পয়েন্ট অর্জন করে সর্বমোট ৬৬০ পয়েন্ট নিয়ে তিনি ১৯তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪৬তম স্থান অধিকারী স্লোভেনিয়ার জানা পিন্তারিচের মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ১৬ জনের পর্বে লিজা বারবেলাঁর কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

অন্যদিকে তিনি এবং মার্কুস ভিনিসিউস দি'আলমেইদা একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৬টি ১০ পয়েন্ট অর্জন করে সর্বমোট ১৩৩৩ পয়েন্ট নিয়ে ১০ম স্থান অধিকার করেছিল। অতঃপর ১৬ দলের পর্বে মেক্সিকোর কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

তথ্যসূত্র

বহিঃসংযোগ 

 

২০০২-এ জন্ম
জীবিত ব্যক্তি
ব্রাজিলীয় মহিলা তীরন্দাজ
ব্রাজিলের অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০১৮ গ্রীষ্মকালীন যুব অলিম্পিকের তীরন্দাজ
আহমদ শাহ আবদালী ৪ দিনের টুর্নামেন্ট

আহমদ শাহ আব্দালি ৪-দিনের টুর্নামেন্ট ( ইংরেজি Ahmad Shah Abdali four day tournament ) হল আফগানিস্তানের একটি চার দিনের ক্রিকেট টুর্নামেন্ট যা প্রতিটি আফগান প্রদেশের প্রতিনিধিত্ব করে এমন পাঁচটি আঞ্চলিক দলের মধ্যে খেলা হয়। ২০১৬-১৭ মৌসুম পর্যন্ত এর ম্যাচগুলিকে প্রথম-শ্রেণী ক্রিকেটের মর্যাদা দেওয়া হয়নি। তবে ২০১৭ সালের ফেব্রুয়ারিতে আন্তর্জাতিক ক্রিকেট কাউন্সিলের একটি সভায়, এর ২০১৭-১৮ টুর্নামেন্ট থেকে শুরু করে ভবিষ্যতের সমস্ত ম্যাচকে জন্য প্রথম-শ্রেণীর মর্যাদা প্রদান করা হয়।  এটি দুররানি সাম্রাজ্যের প্রতিষ্ঠাতা আহমেদ শাহ দুররানির নামে নামকরণ করা হয়েছে।

আফগানিস্তানে ক্রিকেট
আফগান ঘরোয়া ক্রিকেট প্রতিযোগিতা
ঘরোয়া ক্রিকেট প্রতিযোগিতা
সুজিত সিং

সুজিৎ সিং একজন ভারতীয় ফুটবলার। বর্তমানে তিনি কলকাতার মহামেডান স্পোর্টিং ক্লাবের হয়ে খেলেন। সুজিতের বাড়ি জলপাইগুড়ি জেলার মালবাজারে।

কর্মজীবন 
সুজিতের ফুটবলের হাতেখড়ি মালবাজার সৎকর সমিতি মাঠে প্রশিক্ষক বিশ্বনাথ বসুর কাছে। সেখানে অনুশীলন করাকালীন জলপাইগুড়ি এবিপিসি মাঠে অনুষ্ঠিত হওয়া এক প্রীতি ম্যাচে নজর কাড়েন তিনি। এর পরপরই তিনি ইস্টবেঙ্গলের রিজার্ভ দলের হয়ে মাঠে নামার সুযোগ পান। তিনি ইস্টবেঙ্গলের হয়ে অনূর্ধ্ব-১৮ আই লিগ খেলেছেন।

২০২১-২২ মৌসুমে সুজিৎ বাংলার হয়ে সন্তোষ ট্রফিতে খেলেছেন। কেরলে হওয়া প্রতিযোগিতায় বাংলাকে রানার্স করার ক্ষেত্রে সুজিত গুরুত্বপূর্ণ ভূমিকা পালন করেন। প্রতিযোগিতায় রাজস্থান ও মণিপুরের বিরুদ্ধে দু’টো গোল করেন তিনি। পরবর্তী সময়ে সিনিয়র জাতীয় দলের সঙ্গে বাংলার সন্তোষ ট্রফি দলের প্রীতি ম্যাচেও গোল করেছেন তিনি। তিনি ভারতীয় অনূর্ধ্ব-২০ জাতীয় দলে ডাক পান। এছাড়াও তিনি জাতীয় অনূর্ধ্ব ২০ দলের জার্সিতে সাফ চ্যাম্পিয়নশিপ জিতেন।

২০২৩ সালে সুজিৎ মহামেডান স্পোর্টিং ক্লাব দলে নাম লেখান। তিনি মহামেডানের জার্সিতে টানা দুই মৌসুমে কলকাতা ফুটবল লিগের প্রিমিয়ার ডিভিশনে খেলেছেন।

২০২৪ সালের ডুরান্ড কাপে তিনি মহামেডানের হয়ে খেলেছেন। ২০২৩-২৪ মৌসুমে চাকরিসূত্রে তিনি ভারতীয় রেলের হয়ে সন্তোষ ট্রফিতেও খেলেন।

পেশাদার ম্যাচের বিবরণ
২০২৩
কলকাতা লিগ: ম্যাচ সংখ্যা - ৬; গোল সংখ্যা - ১

২০২৪
ডুরান্ড কাপ: ম্যাচ সংখ্যা - ৩;গোল সংখ্যা - ১
কলকাতা লিগ: ম্যাচ সংখ্যা - ১০;গোল সংখ্যা - ০

সাফল্য
ভারত : অনূর্ধ্ব ২০ সাফ চ্যাম্পিয়নশিপ (২০২২)
মহামেডান : কলকাতা লিগ (২০২৩)
বাংলা : সন্তোষ ট্রফি (রানার্স, ২০২১-’২২)

তথ্যসূত্র

২০০৩-এ জন্ম
জীবিত ব্যক্তি
জলপাইগুড়ি জেলার ব্যক্তি
পশ্চিমবঙ্গের ফুটবলার
ভারতীয় পুরুষ ফুটবলার
হেলসিংবোর্গে বন্দর

হেলসিংবোর্গে বন্দর হল ওরেসুন্ড উপকূলের একটি বন্দর। ১৮শ শতাব্দী পর্যন্ত, বন্দরটি কাঠ দ্বারা নির্মিত জেটি নিয়ে কার্যক্রম পরিচালনা করেছিল। বন্দরটি ৩ টি জলকপাটবিহীন ডক ব্যবস্থা—উত্তর প্রতাশ্র্য পোতাশ্রয়, পশ্চিম পোতাশ্রয় ও দক্ষিণ পোতাশ্রয়—নিয়ে গঠিত। হেলসিংবোর্গে বন্দরের দক্ষিণ পোতাশ্রয়ে জলের সর্বাধিক গভীরতা পরিলক্ষিত হয়, যেখানে সর্বোচ্চ গভীরতা ১৩.৫ মিটার এবং বন্দরটিতে সর্বোচ্চ ২৩০ মিটার দীর্ঘ জাহাজ নোঙর করতে সক্ষম।

বন্দরটি মূলত বাল্ক পণ্য ও কন্টেইনার পরিবহন করে; ২০২৩ খ্রিস্টাব্দে তথ্য অনুযায়ী, বন্দরটি ৭৩ লাখ ৬১ হাজার মেট্রিক টন (৭.৩৬ মিলিয়ন টন) পণ্য পরিচালনা করতে সক্ষম হয়েছিল, এবং ২ লাখ ৩৫ হাজার একক কন্টেইনার পরিবহন করেছিল। বন্দরটি ডেনমার্কের ষষ্ঠ বৃহত্তম বন্দর, এবং গোথেনবোর্গে বন্দরের পরে দ্বিতীয় বৃহত্তম কন্টেইনার বন্দর।

তথ্যসূত্র

সুইডেনের বন্দর ও পোতাশ্রয়
শঙ্কর বালসুব্রহ্মণ্যন

স্যার শঙ্কর বালসুব্রহ্মণ্যন (জন্ম ৩০শে সেপ্টেম্বর, ১৯৬৬) একজন ভারতীয় বংশোদ্ভূত ব্রিটিশ রসায়নবিদ। তিনি কেমব্রিজ বিশ্ববিদ্যালয়ের রসায়ন বিভাগের হার্শের স্মিথ অধ্যাপক, ক্যানসার রিসার্চ ইউকে নামক কেমব্রিজ ইনস্টিটিউটের জ্যেষ্ঠ দলনেতা এবং কেমব্রিজের ট্রিনিটি কলেজের "ফেলো"। তিনি নিউক্লেইক অ্যাসিডের উপরে গবেষণা ক্ষেত্রে তাঁর অবদানের জন্য সুপরিচিত। তিনি সোলেক্সা এবং বায়োমোডাল প্রযুক্তির বৈজ্ঞানিক প্রতিষ্ঠাতা (প্রাক্তন নাম কেমব্রিজ এপিজেনেটিক্স)।

শিক্ষা
বালসুব্রহ্মণ্যন ১৯৬৬ সালে মাদ্রাজ শহরে (বর্তমান চেন্নাই) জন্মগ্রহণ করেন। ১ বছর বয়সে ১৯৬৭ সালে তিনি তাঁর পিতামাতার সাথে যুক্তরাজ্যে অভিবাসী হন। সেখানে চেশায়ার কাউন্টির রানকর্ন শহরের বাইরে এক গ্রামীণ অঞ্চলে বেড়ে ওঠেন। প্রথমে ডেয়ার্সবেরি প্রাথমিক বিদ্যালয় ও পরে অ্যাপলটন হিল উচ্চ বিদ্যালয়ে পড়াশোনা করেন। এরপর তিনি ১৯৮৫ থেকে ১১৯৮৮ সাল পর্যন্ত কেমব্রিজ শহরের ফিটজউইলিয়াম কলেজে প্রাকৃতিক বিজ্ঞান বিষয়ে সম্মানসহ স্নাতক শিক্ষাক্রম (ট্রাইপস) সম্পন্ন করেন ও সেখানেই ১৯৮৮-১৯৯১ সালে ডক্টরেট উপাধির জন্য গবেষণা কর্ম সম্পাদন করেন। তাঁর গবেষণার বিষয় ছিল কোরিজমেট সিনথেজ নামক উৎসেচকের বিক্রিয়া কর্মপন্থা, আর তাঁর তত্ত্বাবধায়ক ছিলেন ক্রিস আবেল।

কর্মজীবন ও গবেষণা
ডক্টরেট উপাধি লাভের পর বালসুব্রহ্মণ্যন মার্কিন যুক্তরাষ্ট্রে এসইআরসি/নেটো বৃত্তিপ্রাপ্ত গবেষক হিসেবে যাত্রা করেন এবং পেনসিলভেনিয়া রাজ্য বিশ্ববিদ্যালয়ে স্টিভেন জে বেনকোভিচের দলের সাথে কাজ করেন (১৯৯১-১৯৯৩)। ১৯৯৪ সালে তিনি কেমব্রিজ বিশ্ববিদ্যালয়ে স্বাধীন উচ্চশিক্ষায়তনিক কর্মজীবনে প্রবেশ করেন এবং অদ্যাবধি সেখানেই কাজ করছেন। প্রথমে তিনি মহাবিদ্যালয় প্রভাষক, পরবর্তীতে বিশ্ববিদ্যালয় প্রভাষক (১৯৯৮), রাসায়নিক জীববিজ্ঞানের বিশ্ববিদ্যালয় প্রভাষক (২০০৩), ও শেষে ২০০৭ সালে রাসায়নিক জীববিজ্ঞানের অধ্যাপক পদ লাভ করেন। ২০০৮ সালে তাঁকে চিকিৎসাবৈজ্ঞানিক রসায়নে হার্শেল স্মিথ অধ্যাপকের পদে নিয়োগ দেয়া হয়।

বর্তমানে তিনি রসায়ন বিভাগের গবেষণাগারগুলির পরিচালক। এছাড়া তিনি ক্যানসার রিসার্চ ইউকে ও কেমব্রিজ ইনস্টিটিউট অ্যাট দ্য কেমব্রিজ বায়োমেডিক্যাল ক্যাম্পাস-এরও পরিচালক। তাঁর প্রাক্তন ডক্টরেট শিক্ষার্থীদের মধ্যে জুলিয়ান হুপার্ট উল্লেখ্য।

তথ্যসূত্র 

১৯৬৬-এ জন্ম
জীবিত ব্যক্তি
চেন্নাইয়ের বিজ্ঞানী 
ট্রিনিটি কলেজ, কেমব্রিজের ফেলো 
যুক্তরাজ্যে ভারতীয় অভিবাসী 
ইউরোপীয় আণবিক জীববিজ্ঞান সংস্থার সদস্য 
ফিটজউইলিয়াম কলেজ, কেমব্রিজের প্রাক্তন শিক্ষার্থী 
ব্রিটিশ প্রাণরসায়নবিদ 
রয়াল সোসাইটির বিশিষ্ট সভ্য 
কেমব্রিজ বিশ্ববিদ্যালয়ের রসায়ন বিভাগের সদস্য 
নাইটস ব্যাচেলর 
তামিল বিজ্ঞানী 
রয়েল সোসাইটির সভ্য
আব্দুল খালিক মাদ্রাসি

আবদুল খালিক মাদ্রাসি ( জন্ম: ১০ মার্চ, ১৯৫৩ খ্রি.) হলেন একজন ভারতীয় ইসলামী পন্ডিত ও হাদীসের অধ্যাপক, যিনি দারুল উলূম দেওবন্দের উপ-উপাচার্য হিসেবে কর্মরত।  প্রায় অর্ধশতাব্দী ধরে সেখানে তিনি শিক্ষকতা, প্রশাসনিক দায়িত্ব ও নির্মাণ কাজের তত্ত্বাবধান করে আসছেন।

প্রাথমিক জীবন ও শিক্ষা 

মাদ্রাসি ১৯৫৩ সালের ১০ই মার্চ ভারতের মাদ্রাজের জাদওয়ালের আরকোটে জন্মগ্রহণ করেন। 

মাদ্রাসি জাদওয়ালের মাদ্রাসা-এ ইমদাদুল মুসলিমীনে পবিত্র কোরান, উর্দু, গণিত ও ধর্মতত্ত্ব এবং তামিলনাড়ু শহরের ভিরিঞ্চিপুরম মাদ্রাসায় ইংরেজি ভাষা, গণিত, ভূগোল ও অন্যান্য আধুনিক বিজ্ঞানের প্রাথমিক শিক্ষা লাভ করেন। 

এরপর তিনি ১৯৬১ সালে বাকিয়াত সালিহাত আরবি কলেজ ফারসি অধ্যয়ন করেন।  এর পরে ১৯৬৩ সালে তিনি বেঙ্গালুরুর দারুল উলূম সাবিলুর রাশাদে তার আরবি অধ্যয়ন শুরু করেন।  দারুল উলূম সাবিলুর রাশাদে তিনি আজহার হাসান আমরোহভীর কাছ থেকে সাত ও দশ কিরাআত অধ্যয়ন করেন। 

১৯৬৯ সালে মাদ্রাসি দারুল উলুম দেওবন্দে ভর্তি হন এবং ১৯৭০ সালে সেখান থেকে স্নাতক হন।  তিনি সৈয়দ ফখরুদ্দিন আহমদের কাছে সহীহ আল-বুখারি অধ্যয়ন করেন।  দারুল উলূম দেওবন্দে তার অন্য শিক্ষকদের মধ্যে নাসির আহমদ খানও রয়েছেন। 

স্নাতক হওয়ার পর ১৯৭০ সালে তিনি আরবি সাহিত্য, ১৯৭১ সালে যুক্তিবিদ্যা অধ্যয়ন করেন। ১৯৭২–৭৩ শিক্ষাবর্ষে তিনি সেখান থেকে স্নাতক হন।  ১৯৭০ সাল থেকে ১৯৭৪ সাল পর্যন্ত তিনি ওয়াহিদুজ্জামান কিরানবির সাথে আরবি সাহিত্যে কঠোর পরিশ্রম এবং অনুশীলন করেছিলেন।

কর্মজীবন 
১৯৭৩ সালের আগস্টে দারুল উলূম দেওবন্দে মাদ্রাসি একজন শিক্ষক হিসেবে নিযুক্ত হন।  সেখানে তিনি তাফসীরুল জালালাইন, মিশকাতুল মাসাবিহ, আল-কিরাআত আল-ওয়াজিহা, তারীখুল আদাবুল আরবি, দেওয়ানুল মুতানব্বি ও আশ-শামা প্রভৃতি বই পড়ান।   

১৯৮৭ সাল থেকে মাদ্রাসি দারুল উলূম দেওবন্দের নির্মাণ বিভাগের পরিচালক হিসেবে আছেন।  দারুল উলুমের অত্যাশ্চর্য মসজিদে জামি রশিদ, শায়খুল হিন্দ লাইব্রেরি এবং অন্যান্য সমসাময়িক কাঠামোতে তাঁর স্থাপত্য দক্ষতা এবং সৃজনশীলতা দেখা যায়।   

১৯৯৭সাল থেকে তিনি দারুল উলূম দেওবন্দের উপ উপাচার্য হিসেবে দায়িত্ব পালন করছেন।

দৃষ্টিভঙ্গি

যোগব্যায়াম 
মাদ্রাসি বিশ্বাস করেন যে, মুসলিমরা যারা যোগব্যায়াম অনুশীলন করে, তারা এর মাধ্যমে একটি ভাল ব্যায়াম পাচ্ছে। তবে এতে শর্ত হল যে, তা সম্পাদনকালীন যে সকল শব্দ উচ্চারণ করা হয়, তাদের যদি ধর্মীয় অর্থ থাকে, তাহলে মুসলিমদের জন্য সেগুলি উচ্চারণ করা জায়েজ নেই। তার পরিবর্তে কুরআন থেকে আয়াত তেলাওয়াত করতে পারে, আল্লাহর প্রশংসা করতে পারে বা নীরব থাকতে পারে।

সমকামিতা 
তিনি শরিয়া আইনের অধীনে সমকামিতাকে অপরাধ বলে মনে করেন এবং তা ইসলামে হারাম বলে বিশ্বাস করেন।  সমকামিতাকে অপরাধমুক্ত করে দিল্লি হাইকোর্টের দেওয়া সিদ্ধান্তের তিনি সমালোচনা করেন এবং মন্তব্য করেন যে এটি ভারতীয় ছেলে ও মেয়েদের কলুষিত করবে।

রাজনীতি 
রাস্তা বা নির্মাণের ফলে উপাসনালয়ের ক্ষতির বিষয়ে দারুল উলূম দেওবন্দের পক্ষ থেকে মাদ্রাসি একটি বিবৃতি জারি করে বলেন যে, ধর্ম নির্বিশেষে কোনো উপাসনালয় বিঘ্নিত হলে দারুল উলূম সমস্যাটিকে গুরুত্ব সহকারে নেবে। 

তার দৃষ্টিভঙ্গিতে, অভিন্ন দেওয়ানী বিধি আইনটি হবে বিভাজনকারী এবং তা ভবিষ্যতে সামাজিক বিপর্যয় ঘটাবে। আইনটি সংবিধানের চেতনা লঙ্ঘন করে, যা প্রত্যেক নাগরিককে তার ধর্ম পালন করার অধিকারের নিশ্চয়তা দেয়। 

দেওবন্দি কর্মকর্তা
ভারতীয় ইসলাম ধর্মীয় নেতা
ভারতীয় ইসলামি পণ্ডিত
দেওবন্দি ব্যক্তি
তামিলনাড়ুর ব্যক্তি
নিরঞ্জন আয়ঙ্গার

নিরঞ্জন আয়ঙ্গার একজন ভারতীয় চিত্রনাট্যকার, ও গীতিকার। তিনি পরিচালক করণ জোহরের সাথে কাজের জন্য সুপরিচিত। জোহরের কাল হো না হো (২০০৩), কাভি আলবিদা না কেহনা (২০০৬) ও মাই নেম ইজ খান (২০১০) চলচ্চিত্রে তিনি সংলাপ রচয়িতা হিসেবে কাজ করেছেন। তিনি কাভি আলবিদা না কেহনা (২০০৬)-এর জন্য শ্রেষ্ঠ সংলাপ বিভাগে একটি; মাই নেম ইজ খান (২০১০)-এর "সাজদা" ও "নূর-এ-খোদা" এবং রা.ওয়ানা (২০১১)-এর "চম্মক চল্লো" গানের জন্য শ্রেষ্ঠ গীতিকার বিভাগে তিনটি; এবং ডি-ডে (২০১৩)-এর জন্য শ্রেষ্ঠ চিত্রনাট্য বিভাগে একটি ফিল্মফেয়ার পুরস্কারের মনোনয়ন লাভ করেন।

আয়ঙ্গার দ্য মেকিং অব কভি খুশি কভি গম... বইয়ের লেখক। এছাড়া তিনি জি ক্যাফেতে সম্প্রচারিত লুক হুজ টকিং উইথ আয়ঙ্গার কথোপকথন অনুষ্ঠান উপস্থাপনা করেন।

প্রারম্ভিক জীবন
আয়ঙ্গার মুম্বইয়ের ডোম্বিবলির আদর্শ হাই স্কুলে পড়াশোনা করেন।

কর্মজীবন
আয়ঙ্গার ২০১০ সালে মাই নেম ইজ খান চলচ্চিত্রের "সাজদা" ও "নূর-এ-খোদা" গানের জন্য শ্রেষ্ঠ গীতিকার বিভাগে দুটি ফিল্মফেয়ার পুরস্কারের মনোনয়ন লাভ করেন। পরের বছর রা.ওয়ান (২০১১)-এর "চম্মক চল্লো" গানের জন্য তিনি শ্রেষ্ঠ গীতিকার বিভাগে আরেকটি ফিল্মফেয়ার পুরস্কারের মনোনয়ন লাভ করেন।

২০১৪ সালের ৩ আগস্ট থেকে তিনি  জি ক্যাফেতে সম্প্রচারিত লুক হুজ টকিং উইথ আয়ঙ্গার কথোপকথন অনুষ্ঠানের উপস্থাপনা শুরু করেন। এই অনুষ্ঠানের প্রথম পর্বের অতিথি ছিলেন করণ জোহর।

চলচ্চিত্রের তালিকা

পুরস্কার ও মনোনয়ন

পাদটীকা

তথ্যসূত্র

বহিঃসংযোগ

জীবিত ব্যক্তি
২১শ শতাব্দীর পুরুষ সঙ্গীতজ্ঞ
২১শ শতাব্দীর ভারতীয় সঙ্গীতজ্ঞ
ভারতীয় গীতিকার
ভারতীয় পুরুষ গীতিকার
ভারতীয় পুরুষ চিত্রনাট্যকার
মুম্বইয়ের চিত্রনাট্যকার
হিন্দি ভাষার গীতিকার
হিন্দি ভাষার লেখক
শ্রেষ্ঠ গীতিকার বিভাগে আইফা পুরস্কার বিজয়ী
প্রধান উপদেষ্টা মুহাম্মদ ইউনূসের আন্তর্জাতিক সফরের তালিকা

এটি হলো বাংলাদেশের প্রধান উপদেষ্টা থাকাকালীন সময়ে মুহাম্মদ ইউনূসের বৈদেশিক সফরসমূহের তালিকা।

সফরসমূহের তালিকা

আরও দেখুন
প্রধান উপদেষ্টা মুহাম্মদ ইউনূসের সময়রেখা

তথ্যসূত্র

মুহাম্মদ ইউনূস
কুটনৈতিক সফরের তালিকা
মুহাম্মদ ইউনূসের অন্তর্বর্তীকালীন সরকার